אישטוואן אבוני

אישטוואן אבוני, (בהונגרית: Abonyi István; בודפשט, 18 באוגוסט 1886<ref>A Magyar Életrajzi Lexikon tévesen március 18-at ad meg születési dátumaként</ref> <ref></ref> – בודפשט, 5 ביוני 1942) היה שחמטאי יהודי-הונגרי, אמן שחמט, עסקן שחמט, סופר מומחה לשחמט. ממייסדי "איגוד השחמט ההונגרי" וממייסדי איגוד השחמט הבינלאומי - (פיד"ה). הנשיא לשעבר של "האיגוד הבינלאומי של שחמט בהתכתבות". היה העורך הראשי של "עולם השחמט ההונגרי".

== ביוגרפיה ==
אבוני נולד במשפחה יהודית כבנם של יוז'ף אבוני (1858–1914)<ref></ref> רופא, רופא שיניים, עורך, ושל פלורה מנגולד (1864–1919).<ref></ref> הוא למד משפטים ועבד כעורך דין בבודפשט. לאחר מות אביו, כיורש של הון רב, חלק ניכר מהאנרגיה, הידע והסמכות שלו הוקדשו לטובת עולם השחמט. במקרים רבים העניק תמיכה כספית משמעותית לשחמט או לחלק מנציגיו.<ref></ref> אשתו הייתה אנה בויאר, דודתו של איבאן בויאר.<ref></ref>

== קריירת השחמט ==
בשנת 1907 באליפות השחמט ההונגרית דורג במקום 2–3, אחרי ליאו פליישמן. הוא נחשב לאחד משחקני הבליץ החזקים בעולם, דבר שאושר על ידי תוצאותיו: בשנת 1921 בבודפשט וב-1923 בווינה השיג מקום ראשון, בשנת 1924 בפריס מקום שני. בין השיאים שלו נמצא שבין ה-21–22 בינואר 1928 שיחק בו זמנית (סימולטנית) נגד כ-300 יריבים על 105 לוחות. המשחקים נמשכו בין השעה 7 בערב עד השעה 6 בבוקר למחרת. במשחקים אלה ניצח ב-79 השיג תיקו ב-20 והפסיד רק ב-6 משחקים בלבד.<ref></ref> <ref></ref> במשך זמן מה הוא החזיק בשיא העולמי של משחק השחמט הסימולטני.

הוא גם השתתף בטורנירי שחמט בהתכתבות והשיג תוצאות מצוינות בשנות השלושים. הוא היה מנהל הנבחרת ההונגרית, שניצחה 1.5-0.5 מול גרמניה בשנת 1936 והגיעה ל-1:1 בשנים 1939–1940 מול לטביה.

== כעסקן שחמט ==
אבוני היה מזכיר, מזכ"ל, נשיא ומנכ"ל "חוג השחמט של בודפשט" בין השנים 1914-1940.<ref></ref> הוא היה ממייסדי איגוד השחמט ההונגרי, אחר כך מזכירו, מזכירו הכללי והנשיא בין השנים 1921-1937.<ref></ref> בינואר 1928, כהוקרה על תרומותיו לתחום תרבות השחמט, הוענק לו התואר "יועץ ממשלתי מלכותי ראשי של הונגריה".<ref></ref>

הוא היה חבר מייסד וחבר הנהלה בפדרציית השחמט הבינלאומית.<ref></ref> <ref></ref> ונשיא האיגוד הבינלאומי של שחמט בהתכתבות (IFSB) בין השנים 1935-1939.<ref></ref>

== עבודתו בתאוריית השחמט ==
על שמו נקראת תחבולת אבוני (1. e4.3 d5.2 Nf3), אותו שיחק לראשונה בשנת 1912.

יחד עם ז'יגמונד ברס וגיולה ברייר, מילא תפקיד מרכזי בהרחבה ובבדיקה המעשית של תורת גמביט בודפשט.<ref></ref>

בשנת 1922 פרסם המגזין הגרמני לשחמט Deutsches Wochenschach את גרסת אבוני של גמביט (תחבולת) בודפשט, שידוע גם בשם "טריק אבוני".<ref></ref>

== פעילותו המקצועית והעיתונאית ==
בין השנים 1917–1919, וכן כאשר הופעל העיתון מחדש בשנת 1922, הוא היה העורך של עולם השחמט ההונגרי (Magyar Sakkvilág).<ref></ref> הוא היה מנהל מדורי השחמט של "העולם" (Világ) (1916), "כרוניקה בתמונות" (Képes Krónika) (1922-1923) וב"עיתון המעניין" (Érdekes Újság) (1924).

== עבודותיו שפורסמו ==
* זולטאן פון באלה : שחמט מודרני (Modern sakk). עם הקדמתו של אישטוואן אבוני. בודפשט, (1925).
* על גמביט בודפשט (גם). עולם השחמט ההונגרי, 1925.
* פרקים מההיסטוריה של השחמט ההונגרי. לזכרם של סמורה יעקובי, יוז'ף קיש ואישטוואן מארקי. עם קורנל אקסנר, גזה מארוצי. ספר התעמלות. קצ'קמט, 1928.

== ראו גם ==
* [https://www.chessgames.com/perl/chessplayer?pid=84291 משחקיו של אישטוואן אבוני באתר: chessgames.com]
* [http://www.365chess.com/players/Istvan_Abonyi משחקיו ב-365chess.com]

== לקריאה נוספת ==
* Ki kicsoda? Kortársak lexikona. Budapest, 1937.
* Földeák Árpád: Száz éve született Abonyi István. A főtanácsos a magyar sakkozásért. Sakkélet, 1986. (מי זה מי? לקסיקון בני דורם. בודפשט, 1937)
* ארפאד פלדיאק: אישטוואן אבוני נולד לפני מאה שנה. היועץ הראשי של השחמט הונגרי. שחמט, 1986.
* [http://nevpont.hu/view.php?id=5913 נקודת שם]
* [http://mek.oszk.hu/00300/00355/html/ABC00003/00033.htm לקסיקון ביוגרפי הונגרי]
* [http://www.chessgames.com/perl/chessplayer?pid=84291 ביוגרפיה של Chessgames.com]
* [https://web.archive.org/web/20140903151922/http://sakk.chess.com/chessopedia/view/abonyi-istvan sakk.chess.com]

== הערות שוליים ==

קטגוריה:שחמטאים יהודים הונגרים
קטגוריה:עורכי דין יהודים הונגרים
קטגוריה:עסקני שחמט
קטגוריה:עורכי עיתונים יהודים הונגרים
קטגוריה:עיתונאים יהודים הונגרים
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:הונגרים שנולדו ב-1886
קטגוריה:הונגרים שנפטרו ב-1942